ddrg/super_eurlex huggingface dataset:
Official Journal L 200 , 08/08/2000 P. 0062 - 0063



ROZHODNUTIE KOMISIE z 25. júla 2000, ktorým sa mení a dopĺňa rozhodnutie 93/42/EHS týkajúce sa dodatočných záruk v súvislosti s infekčnou bovinnou rhinotracheitídou hovädzieho dobytka určeného pre niektoré časti územia spoločenstva, ktoré nie sú zasiahnuté touto chorobou a ktorým sa zrušujú rozhodnutia 95/109/ES a 98/580/EHS (oznámené pod číslom dokumentu C(2000) 2260) (Text s významom pre EHP) (2000/502/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o veterinárnych problémoch, ktoré nepriaznivo vplývajú na obchod s hovädzím dobytkom a ošípanými vo vnútri spoločenstva1, naposledy zmenenej a doplnenej rozhodnutím Rady 2000/20/EHS2, najmä na jej články 9 a 10, keďže: (1) Rozhodnutie Komisie 93/42/EHS3, naposledy zmenené a doplnené rozhodnutím 1999/579/ES4, poskytuje dodatočné záruky v súvislosti s infekčnou bovinnou rhinotracheitídou hovädzieho dobytka určeného pre Dánsko, Rakúsko, Fínsko a Švédsko, kde sa táto choroba nevyskytuje. (2) Aby sa zabezpečil pokrok a úspešne uzavrel začatý program na odstránenie infekčnej bovinnej rhinotracheitídy, provincii Bolzano v Taliansku sa poskytli niektoré dodatočné záruky rozhodnutím Komisie 95/109/ES5, naposledy zmeneného a doplneného rozhodnutím 1999/579/ES. (3) Taliansko konštatuje, že provincia Bolzano je teraz bez infekčnej bovinnej rhinotracheitídy a predložilo podklady Komisii. (4) Talianske úrady uplatnia pre vnútroštátny pohyb hovädzieho dobytka pravidlá prinajmenšom rovnocenné tým, ktoré obsahuje toto rozhodnutie. (5) Je žiadúce navrhnúť určité dodatočné záruky na zachovanie pokroku dosiahnutého v provincii Bolzano v Taliansku a primerane zmeniť a doplniť prílohu k rozhodnutiu 93/42/EHS. (6) Vzhľadom na navrhnuté opatrenia rozhodnutie 95/109/ES musí byť zrušené. (7) Program na odstránenie infekčnej bovinnej rhinotracheitídy v Taliansku, konkrétne v provincii Bolzano, bol schválený rozhodnutím Komisie 98/580/ES6, na tri roky. Vzhľadom na navrhnuté opatrenia toto rozhodnutie musí byť zrušené. (8) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru,: PRIJALA TOTO ROZHODNUTIE: Článok 1 1. Príloha k rozhodnutiu 93/42/EHS sa nahrádza prílohou k tomuto rozhodnutiu. 2. Rozhodnutie 95/109/ES sa zrušuje. 3. Rozhodnutie 98/580/ES sa zrušuje. Článok 2 Toto rozhodnutie je adresované členským štátom. V Bruseli 25. júla 2000 Za Komisiu David BYRNE člen Komisie PRÍLOHA Členský štát Región Dánsko Všetky regióny Taliansko Provincia Bolzano Rakúsko Všetky regióny Fínsko Všetky regióny Švédsko Všetky regióny 1 Ú. v. ES 121, 29.7.1964, s. 1977/64. 2 Ú. v. ES L 163, 4.7.2000, s. 35. 3 Ú. v. ES L 16, 25.1.1993, s. 50. 4 Ú. v. ES L 219, 19.8.1999, s. 53. 5 Ú. v. ES L 79, 7.4.1995, s. 32. 6 Ú. v. ES L 279, 16.10.1998, s. 49.
Úradný vestník L 204 , 11/08/2000 S. 0035 - 0036



Rada rozhodnutie Rady z 31. júla 2000 o uzavretí dohody vo forme výmeny listov medzi Európskym spoločenstvom a Nórskom týkajúcej sa rozšírenia spoločnej komunikačnej siete/spoločného systémového rozhrania (CCN/CSI) v rámci Dohovoru o spoločnom tranzitnom režime (2000/506/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133 spolu s prvou vetou článku 300 ods. 2 a prvým pododsekom jej článku 300 ods. 3, so zreteľom na návrh Komisie, keďže: (1) Implementácia počítačového systému zavedeného rozhodnutím č. 1/1999 Spoločného výboru ES/EZVO pre spoločný tranzit [1] si vyžaduje vytvorenie medzinárodnej počítačovej siete, aby umožňovala výmenu informácií medzi príslušnými orgánmi zmluvných strán dohovoru z 20. mája 1987 o spoločnom tranzitnom režime [2], ďalej len "dohovor". (2) Európske spoločenstvo už vyvinulo spoločnú komunikačnú sieť/spoločné sytémové rozhranie (CCN/CSI), ktoré spĺňa potrebné požiadavky. (3) Rozhodnutie č. 2/1999 Spoločného výboru ES/EZVO pre spoločný tranzit ustanovuje, že CCN/CSI majú používať všetky zmluvné strany dohovoru [3] a že finančná účasť partnerských krajín a ostatné súvisiace záležitosti budú stanovené vzájomnou dohodou medzi spoločenstvom a každou z partnerských krajín. (4) Dňa 22. októbra 1999 poverila Rada Komisiu Európskych spoločenstiev, aby vo forme výmeny listov dohodla s každou krajinou, ktorá je zmluvnou stranou dohovoru, ale nie je členom spoločenstva, rozšírenie CCN/CSI pre každú z nich. (5) Komisia dohodla rozšírenie CCN/CSI s Nórskom. (6) Dohoda vo forme výmeny listov, týkajúca sa rozšírenia, by sa mala schváliť, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Nórskom, týkajúca sa rozšírenia spoločnej komunikačnej siete/spoločného systémového rozhrania (CCN/CSI) v rámci Dohovoru o spoločnom tranzitnom režime, sa týmto v mene spoločenstva schvaľuje. Znenie dohody vo forme výmeny listov je pripojený k tomuto rozhodnutiu. Článok 2 Predseda Rady sa týmto splnomocňuje, aby určil osobu(-y) oprávnenú(-é) podpísať dohodu vo forme výmeny listov tak, aby bola pre spoločenstvo záväzná. Článok 3 Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. V Bruseli 31. júla 2000 Za Radu predseda H. Védrine [1] Ú. v. ES L 65, 12.3.1999, s. 50. [2] Ú. v. ES L 226, 13.8.1987, s. 2. [3] Ú. v. ES L 119, 7.5.1999, s. 53. --------------------------------------------------
Úradný vestník L 204 , 11/08/2000 S. 0044 - 0044



Rozhodnutie Komisie z 10. augusta 2000, ktorým sa mení a dopĺňa rozhodnutie 92/160/EHS, pokiaľ ide o dovoz zvierat čeľade koňovitých (equidae) z Brazílie (oznámené pod číslom dokumentu C(2000) 2490) (Text s významom pre EHP) (2000/508/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach zvierat čeľade koňovitých (equidae) pri ich preprave a dovoze z tretích krajín [1], naposledy zmenené a doplnené aktom o pristúpení Rakúska, Fínska a Švédska, najmä na jej článok 13 ods. 2, keďže: (1) Rozhodnutie Komisie 92/160/EHS [2], naposledy zmenené a doplnené rozhodnutím 2000/163/ES [3], ustanovuje regionalizáciu určitých tretích pre dovoz zvierat čeľade koňovitých (equidae). (2) Štáty Brazílie Sergipe a Ceará sú zahrnuté do zoznamu štátov Brazílie v prílohe k rozhodnutiu 92/160/EHS, z ktorých členské štáty povoľujú dovoz zvierat čeľade koňovitých (equidae). (3) Brazília oznámila, že v určitých oblastiach štátov Sergipe a Ceará sa pri pracovných koňoch vyskytli prípady sopľavky. Pôvod infekcie je zatiaľ neznámy. (4) V súlade s právnymi predpismi spoločenstva sú členské štáty oprávnené dovážať zvieratá čeľade koňovitých (equidae) z tretích krajín alebo v prípade úradnej regionalizácie z častí územia tretej krajiny, ktoré boli bez výskytu sopľavky počas predchádzajúcich šiestich mesiacov pred vývozom. Je preto primerané prispôsobiť regionalizáciu nákazovej situácii v dotknutej krajine. (5) Keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Slová "Sergipe" a "Ceará" sa zo zoznamu štátov Brazílie v prílohe k rozhodnutiu 92/160/EHS vypúšťajú. Článok 2 Toto rozhodnutie je adresované členským štátom. V Bruseli 10. augusta 2000 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 71, 18.3.1992, s. 27. [3] Ú. v. ES L 51, 24.2.2000, s. 46. --------------------------------------------------
Úradný vestník L 257 , 11/10/2000 S. 0023 - 0023



Rozhodnutie Rady z 28. septembra 2000 o uzatvorení dohody medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť (2000/602/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 30 v spojení s druhou vetou prvého pododseku jej článku 300 ods. 2, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) nariadenie Rady (EHS) č. 302/93 z 8. februára 1993 o ustanovení Európskeho monitorovacieho centra pre drogy a drogovú závislosť [3] vo svojom článku 13 stanovuje, že centrum má byť otvorené účasti nečlenských krajín, ktoré zdieľajú záujmy spoločenstva a jeho členských štátov o ciele a prácu centra; (2) dohoda medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť, dojednaná Komisiou v mene Európskeho spoločenstva, by sa mala schváliť, ROZHODLA TAKTO: Článok 1 Dohoda medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa oprávňuje určiť osobu splnomocnenú na podpísanie dohody tak, aby zaväzovala spoločenstvo, a diplomatickou nótou predložiť oznámenie stanovené v článku 12 dohody [4]. V Bruseli 28. septembra 2000 Za Radu predseda D. Vaillant [1] Ú. v. ES C 376 E, 28.12.1999, s. 58. [2] Stanovisko doručené 16. júna 2000 (zatiaľ neuverejnené v úradnom vestníku). [3] Ú. v. ES L 36, 12.2.1993, s. 1. Nariadenie v znení nariadenia (ES) č. 3294/94 (Ú. v. ES L 341, 30.12.1994, s. 7.) [4] Generálny tajomník Rady uverejní dátum vstupu dohody do platnosti v Úradnom vestníku Európskych spoločenstiev. --------------------------------------------------
Úradný vestník L 258 , 12/10/2000 S. 0036 - 0037



Rozhodnutie Komisie z 26. septembra 2000, ktorým sa mení a dopĺňa rozhodnutie 96/603/ES, ktorým sa ustanovuje zoznam výrobkov patriacich do tried A "Neprispievajú k požiaru", ustanovených v rozhodnutí 96/611/ES, ktorým sa vykonáva článok 20 smernice Rady 89/106/EHS o stavebných výrobkoch (oznámené pod číslom dokumentu C(2000) 2640) (Text s významom pre EHP) (2000/605/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], najmä na jej články 20, keďže: (1) rozhodnutím Komisie 96/603/ES [3] sa ustanovil zoznam výrobkov patriacich do triedy A "Látky neprispievajúce k požiaru", ktorý sa uvádza v tabuľkách 1 a 2 prílohy k rozhodnutiu Komisie 94/611/ES [4] a ktorý opisuje európsky systém zatrieďovania vyjadrujúci reakciu stavebných výrobkov na pôsobenie ohňa; (2) rozhodnutie 94/611/ES sa nahrádza rozhodnutím Komisie 2000/147/ES [5], ktoré sa netýka triedy A, čo si vynútilo potrebu zmeniť a doplniť rozhodnutie 96/603/ES; (3) opatrenia, ktoré ustanovuje toto rozhodnutie, sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Rozhodnutie 96/603/ES sa týmto mení a dopĺňa takto: 1. v článku 1 sa prvý odsek nahrádza takto: "Materiály a výrobky vyrobené z nich, ktoré sa uvádzajú v prílohe k tomuto rozhodnutiu, sa vzhľadom na svoju nízku horľavosť pri dodržaní podmienok, ktoré tiež stanovuje príloha, zatrieďujú do tried A1 a A1FL, ako sa uvádza v tabuľkách 1 a 2 prílohy k rozhodnutiu 2000/147/ES."; 2. príloha sa mení a dopĺňa takto: a) názov sa nahrádza týmto: "Materiály, ktoré sa z hľadiska reakcie na pôsobenie ohňa považujú za materiály tried A1 a A1FL, ako ustanovuje rozhodnutie 2000/147/ES, bez potreby skúšania."; b) všeobecné poznámky sa menia a dopĺňajú takto: i) v prvom a treťom odseku sa "triedy A" nahrádzajú výrazmi "trieda A1 a trieda A1FL"; ii) v prvom a štvrtom odseku sa výraz "(ktorýkoľvek je nižší)" nahrádza výrazom "(ktorýkoľvek je náročnejší)". Článok 2 Toto rozhodnutie je adresované členským štátom. V Bruseli 26. septembra 2000 Za Komisiu Erkki Liikanen člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. [3] Ú. v. ES L 267, 19.10.1996, s. 23. [4] Ú. v. ES L 241, 16.9.1994, s. 25. [5] Ú. v. ES L 50, 23.2.2000, s. 14. --------------------------------------------------
Úradný vestník L 272 , 25/10/2000 S. 0041 - 0041



Rozhodnutie Komisie z 12. októbra 2000, ktorým sa mení a dopĺňa rozhodnutie 94/442/ES o vytvorení zmierovacieho postupu v rámci zúčtovania účtov Záručnej sekcie Európskeho poľnohospodárskeho usmerňovacieho a záručného fondu (EPUZF) (oznámené pod číslom dokumentu C(2000) 2988) (2000/649/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 1258/1999 zo 17. mája 1999 o financovaní Spoločnej poľnohospodárskej politiky [1] a najmä na jeho článok 7 ods. 5, keďže: (1) Moderné metódy finančného auditu sa stávajú stále dôležitejšími pri postupe zúčtovania účtov Záručnej sekcie EPUZF, zmierovací orgán by sa mal skladať nielen z vysokokvalifikovaných členov v záležitostiach Záručnej sekcie EPUZF, ale aj z členov s praktickými skúsenosťami s finančným auditom na vysokej úrovni. Rozhodnutie Komisie 94/442/ES, ktorým sa vytvára zmierovací postup v rámci zúčtovania účtov Záručnej sekcie Európskeho poľnohospodárskeho usmerňovacieho a záručného fondu (EPUZF) [2] by sa malo príslušne upraviť. (2) Opatrenia stanovené v tomto rozhodnutí sú v súlade so stanoviskom Výboru pre poľnohospodársky usmerňovací a záručný fond, PRIJALA TOTO ROZHODNUTIE: Článok 1 Rozhodnutie 94/442/ES sa týmto mení a dopĺňa takto: Prvý pododsek článku 3 ods. 1 sa nahrádza týmto: "Zmierovací orgán sa skladá z piatich členov vybraných z osôb zaručujúcich nezávislosť, ktoré sú vysokokvalifikované v záležitostiach Záručnej sekcie EPUZF alebo v praxi s finančným auditom. Musia byť štátnymi príslušníkmi rôznych členských štátov." Článok 2 Toto rozhodnutie je adresované členským štátom. V Bruseli 12. októbra 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 103. [2] Ú. v. ES L 182, 16.7.1994, s. 45. --------------------------------------------------
Úradný vestník L 281 , 07/11/2000 S. 0021 - 0022



Rozhodnutie Komisie z 30. októbra 2000, ktorým sa schvaľujú pohotovostné plány na kontrolu moru a pseudomoru hydiny (oznámené pod číslom dokumentu C(2000) 3136) (Text s významom pre EHP) (2000/680/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/40/EHS z 19. mája 1992, ktorá zavádza opatrenia spoločenstva na kontrolu moru hydiny [1], naposledy zmenenej a doplnenej Aktom o pristúpení Rakúska, Fínska a Švédska a najmä na jej článok 17 ods. 4, so zreteľom na smernicu Rady 92/66/EHS zo 14. júla 1992, ktorá zavádza opatrenia spoločenstva na kontrolu pseudomoru hydiny [2], naposledy zmenenou a doplnenou Aktom o pristúpení Rakúska, Fínska a Švédska a najmä na jej článok 21 ods. 4, Keďže: (1) Mor ako aj pseudomor hydiny sú choroby, ktoré postihujú druh vtákov. (2) Kritériá, ktoré sa majú uplatniť na zostavenie pohotovostných plánov na kontrolu moru a pseudomoru hydiny, sú stanovené v prílohe VI smernice 92/40/EHS a v prílohe VII smernice 92/66/EHS. (3) Kritériá na pohotovostné plány uvedené v dvoch prílohách uvedených vyššie sú zhodné. (4) Opatrenia na kontrolu chorôb, ktoré sa majú uplatniť v prípade vypuknutia moru alebo pseudomoru hydiny, sa riadia tými istými zásadami a zahrňujú výrobcov hydiny, prevádzkovateľov bitúnkov a kafilérií, veterinárov v tejto oblasti a diagnostické laboratóriá. Je preto možné pripraviť pohotovostný plán, ktorý zahŕňa súčasne mor aj pseudomor hydiny. (5) Členské štáty doručili na schválenie národné pohotovostné plány, ktoré uvádzajú a špecifikujú opatrenia, ktoré sa majú uskutočniť v prípade vypuknutia moru a pseudomoru hydiny. (6) Po vyhodnotení možno konštatovať, že tieto plány spĺňajú ustanovené kritériá a dovoľujú dosiahnuť požadovaný cieľ, ktorý podlieha účinnej implementácii. (7) Členské štáty uskutočnia štúdium scenára a simulačné cvičenia, aby zabezpečili účinnosť týchto plánov. (8) Členské štáty majú povinnosť plány pravidelne aktualizovať. (9) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Pohotovostné plány na kontrolu moru a pseudomoru hydiny predložené členskými štátmi uvedenými v prílohe sú schválené. Článok 2 Toto rozhodnutie je adresované členským štátom. V Bruseli 30. októbra 2000. Za Komisiu David Byrne člen Komisie [1] Ú. v. ES L 167, 22.6.1992, s. 1. [2] Ú. v. ES L 260, 5.9.1992, s. 1. -------------------------------------------------- PRÍLOHA Rakúsko Fínsko Nemecko Grécko Írsko Luxembursko Portugalsko Holandsko Španielsko Švédsko --------------------------------------------------
Úradný vestník L 276 , 28/10/2000 S. 0044 - 0044



Rozhodnutie Rady z 28. septembra 2000, ktoré sa týka uzavretia Dohody o hospodárskej spolupráci, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na druhej strane (2000/658/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 44 ods. 2, 47, 55, 57 ods. 2, 71, 80 ods. 2, 133 a 181 v súvislosti s druhou vetou jej článku 300 ods. 2 a druhým pododsekom jej článku 300 ods. 3, so zreteľom na návrh Komisie [1], so zreteľom na súhlas Európskeho parlamentu [2], keďže Dohoda o hospodárskej spolupráci, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na druhej strane, ktorá bola podpísaná v Bruseli 8. decembra 1997, by mala byť schválená, SA ROZHODLA TAKTO: Článok 1 Dohoda o hospodárskej spolupráci, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na druhej strane, spolu s vyhláseniami, ktoré vydalo spoločenstvo jednostranne alebo spolu s druhou stranou, sa týmto zo strany spoločenstva schvaľuje. Texty aktov uvedených v prvom pododseku sú prílohou k tomuto rozhodnutiu. Článok 2 Predseda Rady vykoná za spoločenstvo oznámenie uvedené v článku 60 Zmluvy. Článok 3 1. Stanovisko, ktoré má zaujať spoločenstvo v spoločnej rade a spoločnom výbore, stanovených v Zmluve, prijme Rada na návrh Komisie a v súlade s príslušnými ustanoveniami Zmluvy. 2. Predseda Rady je v súlade s článkom 46 Zmluvy predsedom spoločnej rady a predkladá stanovisko spoločenstva. V súlade s článkom 48 Zmluvy je zástupca Komisie predsedom spoločného výboru a predkladá stanovisko spoločenstva. V Bruseli 28. septembra 2000 Za Radu predseda D. Vaillant [1] Ú. v. ES C 350, 19.11.1997, s. 6. [2] Ú. v. ES C 279, 6.5.1999, s. 404. --------------------------------------------------
32000D0706
16.11.2000 ÚRADNÝ VESTNÍK EURÓPSKYCH SPOLOČENSTIEV L 289/30
ROZHODNUTIE RADY
zo 7. novembra 2000
týkajúce sa uzavretia Dohovoru o ochrane Rýna
(2000/706/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
a najmä na článok 175 ods . 1 a prvú vetu prvého pododseku
článku 300 ods . 2 a prvého pododseku článku 300 ods. 3,
so zreteľom na návrh Komisie,
so zreteľom na stanovisko Európskeho parlamentu (1),
keďže:(1) rozhodnutím 77/586/EHS (
2) spoločenstvo uzavrelo
Dohovor o ochrane Rýna pred chemickým znečistením
a dodatkovú dohodu podpísanú v Berne 29. apríla 1963týkajúca sa Medzinárodnej komisie na ochranu Rýna predznečistením;
(2) na 25. zasadnutí koordinačnej skupiny Medzinárodnej
komisie na ochranu Rýna pobrežné štáty považovali zapotrebné ustanoviť nový dohovor o ochrane Rýna a viesťrokovania až do konca;
(3) EurópskaKomisiakonajúcvmenespoločenstva,sazúčast-
nila týchto rokovaní v súlade s rokovacími smernicamiustanovenými Radou a tieto rokovania sa ukončili v janu-ári 1998;
(4) na základe výsledku rokovaní Rada v marci 1999 roz-
hodla, že spoločenstvo podpíše Dohovor o ochraneRýna podľa následných záverov, a je oprávnená podpísaťtento dohovor v mene spoločenstva. Nový dohovoro ochrane Rýna bol podpísaný v Berne (Švajčiarsko)12. apríla 1999,
ROZHODLA TAKTO:
Článok 1
DohovoroochraneRýnasatýmtoschvaľujevmenespoločenstva.
Text dohovoru je pripojený k tomuto rozhodnutiu.
Článok 2
Predseda Rady týmto oprávňuje určiť osobu alebo osoby
splnomocnenéuložiťdokumentoschválenísvládouŠvajčiarskejkonfederácie v súlade v článkom 17 dohovoru.
V Bruseli 7. novembra 2000
Za Radu
predseda
D. VOYNET
(1) Stanovisko predložené 17. mája 2000 (zatiaľ neuverejnené v úrad-
nom vestníku).
(2) Ú. v. ES L 240, 19.9.1977, s. 35.11/zv. 34 SK Úradný vestník Európskej únie 223
Úradný vestník L 286 , 11/11/2000 S. 0041 - 0041



Rozhodnutie Komisie z 27. októbra 2000, ktoré mení a dopĺňa po tretíkrát rozhodnutia 1999/466/ES a 1999/467/ES zavádzajúce oficiálny status stád hovädzieho dobytka bez brucelózy alebo bez tuberkulózy v niektorých členských štátoch alebo regiónoch členských štátov (oznámené pod dokumentačným číslom C(2000) 3133) (Text s významom pre EHP) (2000/694/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS o zdravotných problémoch, ktoré majú vplyv na vnútorný obchod spoločenstva s hovädzím dobytkom a ošípanými [1], naposledy zmenenú a doplnenú smernicou 2000/20/ES [2], najmä na jej prílohu AI (4) a AII (7), keďže: (1) Rozhodnutie Komisie 1999/466/ES z 15. júla 1999 zavádzajúce oficiálny status stád hovädzieho dobytka bez brucelózy v určitých členských štátoch alebo v regiónoch členských štátov a ktorým sa ruší rozhodnutie 97/175/ES [3], naposledy zmenené a doplnené rozhodnutím 2000/442/ES [4], udelilo tento status určitým členským štátom a ich regiónom až do 31. októbra 2000. (2) Rozhodnutie Komisie 1999/467/ES z 15. júla 1999 zavádzajúce oficiálny status stád hovädzieho dobytka bez tuberkulózy v určitých členských štátoch alebo v regiónoch členských štátov a ktorým sa ruší rozhodnutie 97/76/ES [5], naposledy zmenené a doplnené rozhodnutím 2000/442/ES, udelilo tento status určitým členským štátom a ich regiónom až do 31. októbra 2000. (3) Dočasné obmedzenia oficiálneho statusu bez brucelózy, ktoré sa predpokladali vo vyššie spomenutých rozhodnutiach, boli zavedené kvôli nesúladu údajov v rozličných častiach legislatívy týkajúcej sa systému identifikácie hovädzieho dobytka. (4) V súlade s prílohami AI (4) b) a AII (7) b) smernice 64/432/EHS, zmenenej a doplnenej smernicou 2000/20/ES, požaduje sa identifikácia dobytka v súlade s legislatívou spoločenstva ako základná podmienka na udelenie oficiálneho statusu bez tuberkulózy alebo bez brucelózy. (5) Pretože hovädzí dobytok na statkoch v regiónoch Bolzano a Trento v Taliansku a vo Veľkej Británii v Spojenom Kráľovstve je identifikovaný v súlade s platnou legislatívou spoločenstva, je vhodné prispôsobiť rozhodnutia 1999/466/ES a 1999/467/ES platnej právnej situácii odo dňa zverejnenia smernice 2000/20/ES. (6) Keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Slová "až do 31. októbra 2000" sa odstránia v názve prílohy II k rozhodnutiu 1999/466/ES. 2. Slová "až do 31. októbra 2000" sa odstránia v názve prílohy II k rozhodnutiu 1999/467/ES. Článok 2 Toto rozhodnutie je adresované členským štátom. V Bruseli 27. októbra 2000. Za Komisiu David Byrne člen Komisie [1] Ú. v. ES 121, 29.7.1977, s. 1977/44. [2] Ú. v. ES L 163, 4.7.2000, s. 35. [3] Ú. v. ES L 181, 16.7.1999, s. 34. [4] Ú. v. ES L 176, 15.7.2000, s. 51. [5] Ú. v. ES L 181, 16.7.1999, s. 36. --------------------------------------------------